cyanic-selkie/wikianc huggingface dataset:
Skiednis fan de Noardlike Marianen
Dútsk en Japansk bewâld
In dei nei de oanfal op Pearl Harbor, foelen de Japanners fan de Marianen út ek it Amearikaanske Gûam oan. De Tsjamorro fan de Noardlike Marianen, dy’t doe al twa desenniums ûnder it bewâld fan de Japanners stienen, waarden nei Gûam brocht om de Japanners dêr te helpen. Dit feit, yn kombinaasje mei de minne behanneling fan de Guamaanske Tsjamorro yn de tiid fan de 31 dagen duorjende besetting, soarge foar in breuk tusken de ynlânske folken fan Gûam oan de iene kant en de Noardlike Marianen oan de oare kant. It hat der ûnder oare ta laat dat de befolking fan Gûam yn de 60’er jierren yn in referindum tsjin ienwurding mei de Noardlike Marianen stimden.
Amearikaansk besit
thumb|right|Kaart mei de militêre aksjes yn de Slach om Saipan. thumb|right|Amerikaanske soldaten yn de striid om Tinian.
Oan de ein fan de Twadde Wrâldkriich, op 15 juny 1944, die it Amerikaanske leger in oanfal om de Marianen yn it besit te krijen. It begûn allegear mei in oanfal fan 127.000 soldaten, 600 skippen en 2.000 fleantugen op Saipan, de slach soe letter ferneamd reitsje as de Slach om Saipan, dy’t einige op 9 july doe’t de Japanske befelhawwer seppuku (in rituele Japanske foarm foar selsmoard) die. Fan de 30.000 Japanske militêren dy’t Saipan ferdigene hienen, oerlibben minder as 1.000 de striid. Dêrnei oermastere it Amerikaanske leger op 21 july ek Gûam en foelen Tinian oan op 24 july. Fan Tinian ôf waard fuort begong mei de bombardeminten op Japan. Hjir soe úteinlik ek it fleantúch opstige dy’t in jier letter de atoombom op Hiroshima smiten hat. Rota bleau bûten skot omdat it op militêr gebiet net belangryk wie, allinnich de fleanfjilden waarden bombardearre. It eilân waard isolearre en oernaam yn augustus 1945 doe’t de Japanners har oerjoegen.
The Doom that Came to Sarnath
Ynhâld
Neitiid woeks Sarnath stadichoan bot ta yn rykdom en ynfloed troch hannel, en letter ek troch oarloch. It waard it mulpunt fan in ûnbidich ryk dat net inkeld hiel Mnar, mar ek in grut tal omlizzende lannen omfette. It folk fergeat wat der bard wie, en de keningen krekt-en-gelyk. Inkeld de hegepreesters en âlde wiven ûntholden it lot fan Taran-Ish en syn warskôging. Elts jier waard op 'e dei fan 'e ferwoastging fan Ib in grut feest holden yn Sarnath om 'e útrûging fan 'e walchlike wêzens te fieren. It wie op dy tiid fan it jier dat it wetter fan 'e mar heger stige as op alle oare dagen. Yn 't eartstoan hiene de hegepreesters it net op dy fiering stean, mar doe't der lange jierren neat barde, fersloppe ek harren wachens. Tsien iuwen giene foarby.
Blondie (pornografysk aktrise)
Libben en karriêre
It bekendst waard Blondie mei har rollen yn 'e films Kruger Park en Cape Town diel 1 en 2, allegear út 1996. Hja wurke gear mei û.o. aktrises as Demia Moor en Julia Spain, en akteurs as Alain Deloin, Jean-Yves Lecastel, Philippe Soine en Richard Langin. Yn 1999 beëinige Blondie nei trije jier har wurkpaad yn 'e pornoyndustry.
Wenceslas Hollar
Yn 1637 ferfear er nei Ingelân ta dêr't er in grut part fan syn libben tahâlde soe. Yn 1645 gie er nei Antwerpen fanwegen de boargeroarloch (1642-1645) yn Ingelân; hy bleau dêr oant yn 1652. Hy stoar yn Londen, dêr't er beïerdige waard yn Saint Margaret's Church, Westminster.
Wenzel Hollar wie net allinne ien fan de bêste keunstners fan syn tiid, mar ek ien mei de grutste produksje. Syn tige sekuere, realisyske wurk beslacht om de 400 tekeningen en mear as 3000 etsen.
Oberwesel
Oberwesel is in stêd oan de Middelryn yn de Dútske dielsteat Rynlân-Palts yn de Rhein-Hunsrück-Kreis. De stêd is it bestjoerlike sintrum fan de ferbânsgemeente Sankt Goar-Oberwesel.
Zuilen (Utert)
Skiednis
De hjoeddeistige Utertske wyk Zuilen foarme oant 1954 mei it doarp Oud-Zuilen en it yndustryterrein Lage Weide de selsstannige gemeente Zuilen. Dat jiers anneksearre de gemeente Utert it gebiet fan de wyk en it oerbliuwende part waard part fan de gemeente Maarssen, dy't yn 2011 opgie yn de gemeente Stichtske Fecht. De hjoeddeistige wyk Zuilen ûntstie oan it begjin fan de tweintichste iuw troch it útwreidzjen fan it âlde doarp foar de wurklju fan de bedriuwen Werkspoor en Demka dy't harren oan it Amsterdam-Rynkanaal fêstigen. Yn 2001 kaam in part fan it yndustryterrein fan Maarssen ta de gemeente Utert.
East-Jeropa
By de nauwe definysje fan East-Jeropa, wurde der yn East-Jeropa benammen Slavyske talen sprutsen, wêrby't Moldaavje in útsûndering is, hjir wurdt yn in part fan it lân Roemeensk sprutsen. Fierders wurdt der ûnder oare troch in grutte minderheid in Turkske taal sprutsen, dêr't it Tataarsk de grutste fan is. Oer it heule gebiet is Russysk de lingua franca.
Katedraal fan Canterbury
De Katedraal fan Canterbury yn it Ingelske greefskip Kent is ien fan de âldste en meast ferneamde kristlike gebouwen yn Ingelân. It is de katedraal fan de aartsbiskop fan Canterbury, de lieder fan de Church of England en symboalysk lieder fan de anglikaanske mienskip fan 'e wrâld. De formele namme is de Katedraal en Metropolityske Tsjerke fan Kristus yn Canterbury.
Mei syn 72 meter hege fieringstoer, de saneamde Bell Harry, foarmet de katedraal in masterlik foarbyld fan romaanske en goatyske boukeunst. Tegearre mei de abdij fan Canterbury en de âlde Church of St. Martin stiet de katedraal ynskreaun yn de list fan it UNESCO-wrâlderfgoed.
Normandyske skiednis
In jier nei de Normandyske Ferovering yn 1066 waard de âlde katedraal ferneatige troch brân. De weropbou sette útein yn 1070 ûnder de earste Normandyske aartsbiskop Lanfranc (1070–1077). Hy liet de resten fan de âlde katedraal opromje en boude in nije katedraal neffens in ûntwerp dat in soad hie fan de abdij Saint-Étienne yn Caen, dêr er earder abt west hie. Dêrby brûkte er stien út Frankryk. De nije tsjerke wie in krúsfoarmich gebou mei in njoggen traveeën tellend skip, in pear tuorren oan de westlike kant, in transept mei kapellen, in lege fieringstoer en in koart koer dat einige yn trije apsissen. Yn 1077 waard de katedraal ynwijd. Under de opfolger fan Lanfranc, Anselmus, dy't fanwegen ferset tsjin de Ingelske keningen oant twa kear ta ferballe waard út it lân, lei de ferantwurdlikens foar de bou en de ferbettering fan de struktuer foar in grut part yn de hannen fan de priors. Nei't Ernulfus troch Anselmus oansteld waard as prior liet dy it eastlike diel fan Lanfranc ôfbrekke en ferfange troch in folle grutter eastlik ein wêrmei de lingte fan de katedraal ferdûbele. Under de katedraal kaam in grutte en ryk dekorearre krypte. De opfolger fan Ernulfus foltôge it projekt yn 1126. It nije koer krige in eigen transept en it eastlike ein wie healrûn en hie in koeromgong mei trije kapellen.
Trije-ienheidskapel en de skryn fan Thomas Becket
De skryn yn de Trije-ienheidskapel waard fuort boven it oarspronklike plak yn de krypte delset. Op in moarmeren sokkel stie in kist fan goud en sulver (of neffens oaren belein mei goud en sulver), dy't mei kostbere fonkelstiennen belein wie. Yn de rin fan de tiid waarden der in soad votyfgeskinken tafoege. De pylgers dy't de skryn besochten soargen foar it ynkommen, dêr't de weropbou fan de katedraal en oare bygebouwen mei betelle wurde koe.
Keesing
Keesing Media Groep is in útjouwer fan puzeltydskriften. De útjouwerij fersoarget puzelútjeften yn hiel Jeropa ûnder ferskillende merknammen. Bekende merknammen yn it assortimint binne Denksport (Nederlân en Flaanderen), Sport Cérébral (Frankryk), 'Megastar' (Frankryk, Spanje, Itaalje en Dútslân) en Tankesport (Denemark, Noarwegen en Sweden). Neist it Amsterdamske haadkantoar hat it bedriuw ynternasjonale kantoaren yn Londen, Parys, Madrid, Stockholm, Antwerpen en Kopenhagen. Keesing hat dik 300 meiwurkers, dêrfan wurket ûngefear de helte yn Amsterdam.' It bedriuw hie yn 2017 in omset fan 150 miljoen euro.
Ortsgemeinde
Eastenryk
Eastenryk hat offisjeel gjin Ortsgemeinden. It wurd wurdt lykwols wol brûkt om ûnderskie oan te jaan mei bygelyks in Pfarrgemeinde of Schulgemeinde.
Karlovy Vary
Befolking
De oarsprong fan Karlovy Vary is Dútsk. Nei de Earste Wrâldkriich waard de Dútsktalige befolking fan Bohemen neffens it Ferdrach fan Saint-Germain (1919) tsjin harren sin by de nije steat Tsjechoslowakije yndield. Nei de Twadde Wrâldkriich waarden de Dútske boargers fan Tsjechoslowakije fan al harren besit ûnteigene en moasten hja it lân ferlitte. Karlsbad waard Karlovy Vary en etnysk folslein Tsjechysk.
Sterke drank
Sterke drank is alkoholhâldend drinken dat oan in wetlik omskreaune definysje foldocht. Dy definysje ferskilt per lân. Sterke drank wurdt faak omskreaun as in boarrel (ek buorrel, burrel, sûpke), in foaritenslokje of foaritentsje, it tinne guod, spraakwetter (of sprekwetter), willewetter of, by túltsjes, as wjirmferskrikker.
Foarsjonger
Protestantisme
Inkelde ferneamde foarsjongers út it protestantisme wienen Johann Sebastian Bach en Gysbert Japiks.
Omry fan Israel
It regear fan Omry
Omry waard kening fan Israel en hy regearde tolve jier. Seis jier bleau Omry residearjen yn de âlde haadstêd Tirsa. Dêrnei kocht kening Omry fan in sekere Sjêmer in berch en begûn dêr mei de bou fan de nije haadstêd Samaria, dy't sa better te ferdigenjen wie.
Omry's hearskippij fan it keninkryk Israel wie stevich genôch om it ryk oan syn soan Achab nei te litten. Sa begûn in nije dynasty dy ek wol de dynasty fan de Omriden neamd wurdt. Syn neiteam regearde net allinnich oer it keninkryk Israel, mar ek koarte tiid oer it keninkryk Juda.
List fan planetoïden 71701-71800
Dit is in list fan planetoïden 71701-71800.
Marcus Tulio Tanaka
(24 april 1981) is in Japansk fuotballer, dy't spilet foar Kyoto Sanga FC. Earder spile foar Sanfrecce Hiroshima, Mito HollyHock, Urawa Reds en Nagoya Grampus. spile ek yn it Japansk fuotbalalvetal. Hy die mei oan it Olympyske Simmerspullen 2004 en it Wrâldkampioenskip 2010.
Simmern (Hunsrück)
Skiednis
Yn 1799 hat fan febrewaris 1799 oant yn augustus fan dat jier de ferneamde bandyt Johannes Bückler yn de krûdtoer fan Simmern finzen sitten. De rôver dy't de bynamme Schinderhannes krige wist lykwols út te piken, mar waard lang om let nei noch in hiele rige misdieden op 31 maaie 1802 arrestearre en yn novimber 1803 yn Mainz eksekútearre.
Plot
In plot (fan it Ingelske plot, mei deselde betsjutting) is de opbou en it ferrin fan in ferhaal, dêr't alle kausale ferbannen (mar net alle ferwikkelings) binnen dat ferhaal ta rekkene wurde. Alles dêr't in ferhaal yn sit, hat in plot: lieten, epyske gedichten, koarte ferhalen, novelles, romans, toanielstikken, musicals, (ôfleverings fan) tillefyzjesearjes, films, kompjûterspultsjes, ensfh. Dêrmei is de plot ien fan 'e wichtichste ûnderdielen fan 'e narratology. Plots kinne sterk ferskille kwa struktuer, fan in ienfâldich ferske oant yngewikkelde romans mei in stikmannich ûnderling ferweven ferhaallinen. Elts fan sokke ferhaallinen wurdt ek wol in subplot neamd.
Smit De Jouwer
Nei de oarloch
Smit hie ek súkses mei de bou fan ridende winkels, earst op basis fan Citroën HY-technyk, letter ûnder oare de bekende SRV-weinen. Dêrfoar waard in nije fabrykshal boud.
Munster (tsjerke)
Yn it Ingelsktalige gebiet wie ek soksoarte ûntwikkeling fan it wurd "minster". It Ingelske lienwurd minster komt fan monasterium. Oars as it Ingelske monastery, dat kleaster betsjut, wurdt minster brûkt foar tsjerken mei in promininte status.
Jouke Hoekstra
Libben en wurk
Hoekstra wie en is as dirigint ek aktyf yn it bûtenlân. Yn 1989 en ek yn 2005 en 2009 fersoarge er mei it Frysk Fanfare Orkest (FFO), útnûge troch de World Association for Symphonic Bands and Ensembles (WASBE), in galakonsert ûnder de ynternasjonale konferinsje yn efterelkoar Manchester, Singapore en Cincinnati.
Yn desimber 2018 waard Jouke Hoekstra beneamd ta Offisier yn de Oarder fan Oranje-Nassau.
Yuto Nagatomo
200px|right (12 septimber 1986) is in Japansk fuotballer, dy't spilet foar Internazionale Milano. Earder spile foar FC Tokyo en Cesena. spile ek yn it Japansk fuotbalalvetal. Hy die mei oan it Olympyske Simmerspullen 2008, it Wrâldkampioenskip 2010, it Wrâldkampioenskip 2014, it Aziatysk kampioenskip 2011, it Aziatysk kampioenskip 2015 en it Confederations Cup 2013.
Nederrynske Leechflakte
300px|thumb|Satellytfoto fan it Nederrynske Leechflakte De Nederrynske Leechflakte (Dútsk: Niederrheinisches Tiefland) is ien fan de natuerlike regio's fan Dútslân en leit oan wjerskanten fan de Ryn benoarden Düsseldorf oant de Nederlânske grins ta.
Fontainebleau Miami Beach
Monumintale status
It Fontainebleau Miami Beach hat in trijedûbele monumintale status, as in regionaal Miami landmark, in nasjonaal histoarysk landmark en in monumint dat as sadanich opnommen is yn it Amerikaanske Nasjonaal Register fan Histoaryske Plakken. Dat lêste barde op 22 desimber 2008.
American Broadcasting Company
De American Broadcasting Company (Ingelsk foar "Amerikaansk Omrop Bedriuw"), ornaris ôfkoarte ta ABC (útspr.: [e:bi:'si:], likernôch: "ee-bii- sii ") (dat lykwols ek de namme is fan 'e wichtichste tillefyzjestjoerder fan Austraalje) is in Amerikaansk nasjonaal en kommersjeel radio- en tillefyzjenetwurk dat útstjoerd fia de eter. It bedriuw waard yn 1943 oprjochte en hat syn studiohaadkertier yn Burbank (Kalifornje), wylst it haadkantoar yn New York fêstige is. ABC, dat omreden fan dy ôfkoarting de bynamme 'it Alfabetnetwurk' draacht, is ien fan 'e 'Grutte Trije' Amerikaanske tillefyzjenetwurken, yn 'e mande mei CBS en NBC. Sûnt 1996 is ABC eigendom fan The Walt Disney Company, dêr't it ûnderbrocht is by de difyzje Disney Media Networks.
Skiednis
Yn 1934 tsjinne MBS in klacht yn by de Federal Communications Commission (FCC), de Amerikaanske oerheidsynstânsje dy't oer de radio gie, om't it swierrichheden hie om troch te kringen yn in merk dy't alhielendal tichttimmere wie troch NBC en CBS. De FCC, dy't yn 1938 in ûndersyk ynstelde, kaam ta de konklúzje dat RCA òf NBC Red òf NBC Blue opjaan moast, mei't it bedriuw NBC Blue brûkte om elts begjin fan konkurrinsje de kop yn te drukken. Om't de FCC gjin sizzenskip oer de netwurken sels hie, waard de regel ynsteld dat der gjin útstjoerfergunnings mear útjûn wurde soene foar radiostasjons dy't ferbûn wiene mei in netwurk fan in bedriuw dat al in oar netwurk yn besit hie. Dêrmei waard it foar RCA ûnmooglik makke om troch te gean mei de eksploitaasje fan sawol NBC Red as NBC Blue.
Yn 'e 1980-er jierren kocht American Broadcasting Companies, Inc., de memme-ûndernimming fan ABC, in belang fan 80% oan yn it keabeltillefyzjesportkanaal ESPN. Op 3 jannewaris 1986 fusearre American Broadcasting Companies, Inc. mei Capital Cities Communications (CCC), de eigner fan ferskate kranten en tydskriften en radio- en tillefyzjestasjons. Hoewol't CCC fjouwer kear sa lyts wie, gie de fúzje fan CCC út, en hie de transaksje de foarm fan 'e oankeap fan reus ABC troch dwerch CCC. Dat jage in skok troch de Amerikaanske tillefyzjewrâld. It resultearjende bedriuw, Capital Cities/ABC Inc., waard yn 1996 sels foar it meastepart oernommen troch The Walt Disney Company foar de priis fan $19 miljard. ABC waard dêrnei ûnderbrocht by de difyzje Disney Media Networks, yn 'e mande mei ESPN en it Disney Channel.
Mönchengladbach
Lettere ûntjouwings
thumb|Boarch en Hearlikheid Odenkirchen om 1680 hinne troch Gebhard Schwermer yn 1874 Yn 1815 waard Gladbach in part fan it Keninkryk Prusen en waard it sit fan de lânkring Gladbach, dy't opheft waard yn 1929. Yn 1815 waard Gladbach it de sit fan de gemeente (Bürgermeisterei), dy't yn 1859 ferparte waard yn de Stêd Gladbach en de gemeente Obergeburth, dy't yn 1907 omneamd waard ta München-Gladbach.
Allard Syperda
SKS
Yn 2000 waard Syperda skipper op de it SKS-skûtsje fan It Hearrenfean, de Gerben van Manen. Hy bleau dat oant 2002 doe’t er as tredde einige yn it klassemint. Fan 2003 oant 2007 wie hy skipper op it skûtsje Oeral Thús fan De Jouwer. Op dit skûtsje folge er syn broer Peter op.
Mönchengladbach
Romtlik gebiet
De gemeente Mönchengladbach wurdt begrinzge troch de folgjende gemeenten fan it noardwesten ôf mei de klok mei: Schwalmtal, Viersen en Willich (lânkring Viersen), Korschenbroich en Jüchen (Rhein-Kreis Neuss) en Erkelenz en Wegberg (lânkring Heinsberg).
Rheydt
Skiednis
Op 12 septimber 1968 berikte de ynwennertal fan Rheydt de 100.000 en waard dêrmei in Großstadt. Yn 1974 foel it ynwennertal der wer justjes ûnder. Op 1 jannewaris 1975 waard Rheydt fannijs mei Mönchengladbach gearfoege.
Iisklup 'Vlecke Joure'
Iisklup 'Vlecke Joure' is in feriening mei in iisbaan oan de Uilke Boanstraleane op De Jouwer.
Grutte- of Marijetsjerke (Meppel)
Ynterieur
De preekstoel yn de tsjerke datearret fan 1696, de lessener mei de houten earn fan 1646, de foet fan de preekstoel en it doophek fan 1780-1782. It sânstiennen blêd njonken de preekstoel is noch ôfkomstich fan in alter út de katolike tiid.
Oargel
Sûnt 1951 restaurearre Mense Ruiter it oargel. Ek rekonstruëarre de Grinslânske oargelbouwer it boarstwurk. Boppedat foege Mense Ruiter in frij pedaal mei njoggen registers ta. Nei de foltôging fan de restauraasje fan de tsjerke yn 1968 waard it oargel oplevere. De lêste grutte restauraasje fan it oargel fûn yn de jierren 2013-2014 troch de firma Reil plak.
Nederryn (regio)
Geology
thumb|In Nederrynsk lânskip It lânskip fan de regio is foar it grutste part flak mei griene greiden en mei in wrydske hoarizon. Hy bestiet út in rivierterrassen mei ûnderbrekkings fan V-foarmige dellings, eardere rivierrinnen en driuwwâlen en einmorenen fan de Nederrynske Heuvelrêch, dy't hichten hat oant sa'n 100 meter boppe seenivo. It besjen wurdich binne de histoaryske binnenstêden fan Kleef en Xanten, It Romeinske rgeologyske Museum yn Xante, it Slot Moyland yn Bedburg-Hau en it katolike beafeartsplak Kevelaer.
List fan planetoïden 71801-71900
Dit is in list fan planetoïden 71801-71900.
Welsum (Olst-Wijhe)
Nijs
260px|thumb|right|Dykhûs ûnder Welsum
Cornelis de Kock
thumb|Monumint foar boargemaster Cornelis de Kock Cornelis de Kock (Kampen, 22 novimber 1908 – Oosterhesselen, 18 septimber 1944) wie in Nederlânsk politikus út Drinte.
Yn Oosterhesselen is nei Cornelis de Kock in strjitte neamd, de Burgemeester de Kockstraat.
Kim-Lian van der Meij
Sjongkarriêre
Bij platemaatskippij CNM krige Van der Meij begjin 2000-er jierren de kâns en meitsje har eigen muzykalbum. Har earste single, Teenage Superstar, waard yn oktober 2003 in top 10-hit yn 'e Nederlânske Top 40. Nei noch ferskate oare singles, wêrûnder Hey, Boy! en Garden of Love, kaam yn 2004 Van der Meij har debútalbum Balance út, dat ek ferskynde yn û.m. Belgje, Itaalje, Yndoneezje, Singapoer en Súd-Afrika. Yn 'e simmer fan dat jier publisearre se de single Kids in America, in cover fan in liet fan Kim Wilde.
Musicalkarriêre
It earste healjier fan 2009 wie Van der Meij te sjen yn 'e haadrol fan Ariël yn 'e musical Footloose, en fanôf oktober 2010 fertolke se de (op it wite doek troch Reese Witherspoon ferneamd makke) haadrol fan Elle Woods yn 'e musicalferzje fan Legally Blonde. Oanslutend wie se as Roos te sjen yn Daddy Cool. Fan oktober 2012 ôf spile Van der Meij ta einbeslút de haadrol fan prinsesse Fiona yn Shrek de Musical, wêrby't se William Spaaij as tsjinspiler hie.
Bubba Smith
Sportkarriêre
Doe't er slagge wie foar syn middelbere-skoaldiploma, liet Smith him ynskriuwe oan 'e Steatsuniversiteit fan Michigan, dêr't er as defensive end yn it Amerikaansk fuotbaltiim fan 'e Michigan State Spartans spile. Dêr toande Smith syn kapasiteiten en hied er û.m. in wichtige rol yn 'e saneamde 'Wedstryd fan 'e Iuw', yn 1966, tsjin it tiim fan 'e Universiteit fan Notre Dame, dy't einige yn in 10-10 gelykspul. Yn 1988 waard Smith ynhuldige as lid fan 'e College Football Hall of Fame.
Ras (klassifikaasje fan minsken)
Tradisjonele yndieling
De Yndianen fan 'e Amearika's ("it reade ras") en de Polyneziërs fan 'e Stille Oseaan waarden as ûnderrassen by it mongoloïde ras foege, en de wat dûnkerder tinte folken fan Noard-Afrika, it Heine Easten en Noard-Yndia kamen by it jeropide ras (dêrby ynbegrepen de Etiopyske folken en oare Afrikanen, lykas de Somaliërs). De slimste swierrichheden foar it rassesysteem waarden feroarsake troch de swarte folken bûten Afrika: de Dravidiërs fan Súd-Yndia en Sry Lanka; de Wedda's fan Sry Lanka; de lânseigen befolking fan 'e Andamanen, yn 'e Golf fan Bengalen; de Negrito-folken fan Súdeast-Aazje, de Papoea's fan Nij-Guineä en omlizzende eilannen; de Melaneziërs fan 'e westlike Stille Oseaan; en de Aboriginals fan Austraalje. Dy groepen hiene dan wol in swarte hûdskleur, mar guon oare fysiologyske skaaimerken wieken totaal ôf fan 'e swarte Afrikanen.
Kengo Nakamura
(31 oktober 1980) is in Japansk fuotballer, dy't spilet foar Kawasaki Frontale. spile ek yn it Japansk fuotbalalvetal. Hy die mei oan it Aziatysk kampioenskip 2007, it Wrâldkampioenskip 2010 en it Confederations Cup 2013.
H.P. Lovecraft
Jonkheid en oplieding
Op eigen manneboet brocht Lovecraft himsels fan 1898 ôf yn 'e famyljebibleteek yn 'e kunde mei de wittenskip, yn 't bysûnder astronomy en skiekunde. Oan astronomy ferlear er sa syn hert, dat er yn 1902, doe't er tolve jier wie, úteinsette mei de publikaasje fan in tydskrift oer dat ûnderwerp, it Rhode Island Journal of Astronomy, dêr't 69 edysjes fan bewarre bleaun binne. Wat formeel ûnderwiis oangie, wiksele Lovecraft geregeldwei fan legere skoalle, mei tuskentroch lessen fan priveelearaars by him oan hûs. Dat skynt te krijen hân te hawwen mei in swakke sûnens, hoewol't net alhiel dúdlik is wat him mankearre.
Neilittenskip en ynfloed
Yn 2012 omskreau Michael Dirda, in literatuerkritikus foar de Britske krante The Times Lovecraft as in "fizjonêr", dy't "inkeld foar Edgar Allan Poe ûnderdocht […] yn 'e annalen fan Amerikaanske paranormale literatuer." Nick Mamatas, in literatuerkritikus fan 'e Los Angeles Review of Books, stelde yn 2014 dat de kwaliteit fan Lovecraft as skriuwer ferdizene waard troch de dregens fan syn taalgebrûk en ûnderwerp, mar dat syn feardichheid de reden is dat syn populariteit beklibbe is, wylst oare pulpskriuwers út 'e 1930-er jierren, lykas Seabury Quinn en Kenneth Patchen, dy't by harren libben tige populêr wiene, no amper noch lêzen wurde.
Gearwurkings mei en korreksjewurk foar oare auteurs
De folgjende wurken fan August Derleth waarden troch him presintearre as gearwurkings mei Lovecraft, en waarden by Derleth syn libben ek as sadanich akseptearre. Nei syn dea, lykwols, begûnen literatuerkritisy dizze wurken te beskôgjen as besibbe oan it wurk fan Lovecraft, mar net as wurken dêr't Lovecraft sels bydragen oan levere hie. Se wurde no sjoen as ûnderdiel fan 'e Cthulhu Mythos, dy't opspjalten wurdt yn 'e oarspronklike, 'Lovecraft Mythos', en de lettere en mindere 'Derleth Mythos'.
Cochem
Cochem is in stêd oan de Mûzel yn de Dútske dielsteat Rynlân-Palts.
Negroïde ras
It negroïde ras of it swarte ras is ien fan 'e trije haadrassen fan 'e minsklike soarte, neffens in no fierhinne efterhelle klassifikaasjesysteem op grûn fan lichaamlike skaaimerken dat fral yn 'e njoggentjinde en de iere tweintichste iuw frij algemien yn gebrûk wie. It wurd "negroïde" kombinearret de stam "neger", dat no in bytsje in beladen term is mar eins gewoan "swart(e)" betsjut, mei de útgong "-oïde", dy't "lykjend op" betsjut. Hoewol't it ûnderwilens folslein dúdlik wurden is dat der binnen de minske as biologyske soarte gjin wiere taksonomyske ûnderskieden besteane, en dat alle libbene minsken ta deselde soarte en itselde ras hearre, wurdt de term "ras" as ûnderskie fan hûdskleur bûten wittenskiplike fermiddens noch gauris brûkt, al wurde termen as "ras" en "negroïde" dêrby oer it algemien ferfongen troch eufemismen as "rasiale eftergrûn" of "etnyske groep". Ien wittenskiplik mêd dat noch wol gebrûk makket fan 'e âlde oantsjuttings fan ras, is dat fan gerjochtlike lykskôgings, om't it no ienris sa is dat de minsklike "rassen" justjes faninoar ferskillende fysike trekken hawwe, dy't fral ta utering komme yn it gesicht. Sa hawwe leden fan it negroïde ras oer it algemien in rûner antlit, mei in bredere, plattere noas en tsjûkere lippen.
Ring Snits
Skiednis
Yn 1965 waard der buorkundich makke dat in jier letter úteinset wurde soe mei it bemachtigjen fan grûn foar in súdlike rûnwei om Snits. De dei fan opleverjen wie pland yn 1971 mar rûn út ta 1975. Dêrby waard oanmurken dat Rykswei 43 yn fiif jier tiid omboud wurde soe ta in nije autogongwei. Oant dy tiid tsjinne de Stedsrûnwei-Súd in dûbele funksje as stedsrûnwei en rykswei. Dêrmei waard besletten dat de oergong fan it spoar fan Ljouwert nei Starum op likese hichte útfierd wurde soe.
Duisburg
Midsiuwen
thumb|Alde stedsmuorre thumb|Duisburg yn 1566 thumb|Merk Duisburg om 1850 hinne Yn it midden fan de fyfde iuw kaam it Ryngebiet yn hannen fan de Franken. Biskop Gregoarius fan Tours beskreau yn syn skiednis fan de Franken, de Decem libri historiarum, oer in kening Klodio dy't yn it midden fan de fyfde iuw út syn kastiel Dispargum wei regearre. De lokaasje fan Dispargum is net bekend, mar yn Duisburg stie yn dy tiid, yn de lettere midsiuwske stedsmuorren, in Frankyske delsetting, en dêrom wurdt Dispargum wol mei Duisburg identifisearre. It kinn lykwols ek mei Duisburg yn Belgje te krijen hawwe. It earste part fan de namme soe op it Germaanske dheus weromgean, itjinge "weagjend" of "glânzend" betsjut. Diuspurgau (Duisburggau) wie de namme fan in iermidsiuwske goa oan de Nederryn.
Yn de iere alfde iuw feroare de rin fan de Ryn en kaam Duisburg fierder fan dy rivier ôf te lizzen. Dochs bleau de haven fan Duisburg noch inkelde iuwen te berikken oer de âlde rivierearm. Yn 1407 waard de stêd lid fan it ferbûn fan de Hânze. Doe't de rivierearm hieltyd mear tichtslike, lutsen de hannelers stadichoan fuort en waard Duisburg ynstee fan in hannelstêd in stêd fan boeren en muontsen. Troch it wurk fan Gerardus Mercator, dy't yn Duisburg wurke en wenne, en it oprjochtsjen fan in universiteit waard Duisburg yn de santjinde iuw ferneamd as wittenskipsstêd.
Ynterbellum en Twadde Wrâldkriich
Yn 1929 waarden de gemeenten Duisburg en Hamborn gearfoege ta Duisburg-Hamborn, dy't seis jier letter werneamd waard ta Duisburg.
Oosterhesselen
Geografy
Beëasten it doarp leit state De Klencke, in aadlik lânhûs út de santjinde iuw mei inkelde pleatesen en in grutte bûtenpleats. Dat bestiet út bosken, in grut stik heidelân, iezen en grien lân by it Drostendjip del. It gebiet waard yn 1961 troch de lêste bewenster fan it lânhûs oan Natuermonuminten neilitten, dy't it neitiids yn behear en eigendom hat.
Australoïde ras
Yn it oangeande klassifikaasjemodel waarden ûnder de oerkoepeljende term "australoïde", yn 'e breedste sin fan dat wurd, alle swarte befolkingsgroepen bûten Afrika, útsein de Dravidiërs fan Súd-Yndia, op in bulte smiten. Dêrby gie it om 'e Wedda's fan Sry Lanka; de lânseigen befolking fan 'e Andamanen, yn 'e Golf fan Bengalen; de Negrito-folken fan Súdeast-Aazje, de Papoea's fan Nij-Guineä en omlizzende eilannen; de Melaneziërs fan 'e westlike Stille Oseaan; en de Aboriginals fan Austraalje. Soms waarden sels de Ainû fan Japan derta rekkene. Yn 'e ingere sin fan it wurd waarden allinnich de Australyske Aboriginals en de Papoea's ta it australoïde ras rekkene.
Command Decision (roman fan Elizabeth Moon)
Wat foarôf gie
Wylst har nicht Stella de lieding oer de restanten fan Vatta Enterprises oernaam, besocht Ky neitiid in ferbûn fan kapers op te setten, dêr't se de piraten mei ferslaan woe. (Kapers binne partikuliere bewapene romteskippen dy't har ûnderskiede fan piraten trochdat de kaptein bejeftige is mei in kaperbrief, in offisjeel dokumint dat steld dat hy en syn skip yn opdracht fan in ynternasjonaal erkend regear hannelje.) Ky wie sels, troch tadwaan fan Anders MacRobert, har âlde sersjant-ynstrukteur oan 'e Militêre Akademy, ek bejeftige mei sa'n kaperbrief. It wie lykwols dreech om 'e kapers, dy't wend wiene om selsstannich te operearjen, te bewegen om gear te wurkjen. Boppedat krige Ky te meitsjen mei it wantrouwen fan ferskate regearings. Underwilens wist op Ky har thúsplaneet Slotter Key har âldmuoike Grace Lane Vatta, yn 'e mande mei sersjant MacRobert, dy't foar de militêre ynljochtingetsjinst fan Slotter Key bliek te wurkjen, ôf te weven mei de ferrieders yn it regear fan Slotter Key, wêrûnder de presidint sels.
Philippe Soine
Philippe Soine (útspr.: [fi'lip swan], likernôch: "Filyp Swan"), echte namme ûnbekend (yn Frankryk, 16 novimber 1959), is in rêstend Frânsk pornografysk akteur en regisseur. Hy hat ek wol wurke ûnder de artystenammen Jhane Philippe, Philippe Danton, Philippe Jaquelinet, Philippe Svan en Richard Gourmet. Soine sette yn 1988 útein mei in wurkpaad yn 'e pornoyndustry en spile yn in grut tal films.
Ynternasjonaal Fonetysk Alfabet
Skiednis
Yn 1886 hat in groep Frânske en Britske taaldosinten, ûnder lieding fan Paul Passy, it Ynternasjonaal Fonetysk Alfabet opsetten. Dizze organisaasje hat it earste Fonetysk Alfabet gearstalt. It earste alfabet wie op it Romaanske Alfabet grûnfêste, mar om it stelsel brûkber te krijen foar alle talen koe dit fan taal ta taal feroare wurde. Sa is de klank [ʃ] bygelyks oarspronklik mei <c> oanjûn yn it Ingelsk, mar mei <x> yn it Frânsk. Yn 1888 is it alfabet lykwol oanpost om dit foar alle talen lyk te krijen.
Frank Dijkstra
Frank Dijkstra (1939) wie reklameskriuwer en hat ek aktyf west as Frysk oersetter. Yn 2007 kaam ûnder de titel Tsiis syn fertaling út fan Kaas, in novelle fan 'e Flaamske skriuwer Willem Elsschot, út 1933.
Sara Paxton
Jonkheid en oplieding
Paxton waard yn 1988 berne yn Los Angeles, yn it suden fan 'e Amerikaanske steat Kalifornje, as it ienlingsbern fan Steve Paxton en dy syn frou Lucia, dy't beide toskedokters binne. Har heit is fan mingd Iersk, Ingelsk en Skotsk etnysk komôf, en fia him is Paxton yn 'e fierte besibbe oan 'e akteur Bill Paxton. Har mem is in Joadinne dy't berne waard yn it Meksikaanske Monterrey en opgroeide yn Ciudad Acuña. Har heit waard kristlik grutbrocht, mar bekearde him ta it joadendom doe't er mei har mem troude.
Muzykkarriêre
Yn 2005 tekene Paxton in kontrakt mei de platemaatskippij Epic Records. Dat jiers brocht hja in sântal singles út, dy't lykwols net ien fan allegear in hit waarden. Har debút-cd, The Ups and Downs, is noch altyd net ôf, en soe neffens de lêste berjochten deroer (út 2007) "yn 'e takomst" útbrocht wurde. It liket der sterk op dat Paxton dat projekt op 'e lange baan skood hat. Hja omskriuwt har eigen muzykstyl as "pop/rock". Sûnt 2005 hat Paxton noch wol bydroegen oan 'e soundtracks fan ferskate films en musicals.
W. Kamau Bell
Jonkheid en oplieding
Bell, dy't fan bern ôf oan astma hat, groeide foar in diel op yn Mobile (Alabama), yn it Amerikaanske Suden, dêr't syn heite famylje wei kaam, en yn Boston en Chicago yn 'e noardlike Feriene Steaten. As bern brocht er in soad tiid troch mei syn folle nicht N.K. Jemisin, dy't fan deselde jierren wie en dy't letter ferneamd wurde soe as fantasyskriuwster. Bell behelle in bachelortitel oan 'e Laboratoariumskoalle fan 'e Universiteit fan Chicago, en learde dêrnei troch oan 'e Universiteit fan Pennsylvania yn Philadelphia, ear't er syn stúdzje ôfbriek om in karriêre as komyk nei te stribjen.
As komyk
Mids 1990-er jierren fêstige Bell him yn 'e stêdekloft fan San Francisco, dêr't er mei maatskiplike en politike ûnderwerpen namme makke as stand-upkomyk en aktivist. Hy wie ien fan 'e oprjochters fan it komeedzjekollektyf Laughter Against the Machine. Nei de iuwwiksel groeide er út ta in geregelde gast yn podcasts, radioprogramma's en oare mediapublikaasjes, lykas WTF with Marc Maron, Citizen Radio en The War Room with Jennifer Granholm op Current TV. Yn dat lêste programma wie Bell geregeldwei te sjen as ferslachjouwer.
Priveelibben
W. Kamau Bell is troud mei Melissa Bell, in blanke Amerikaanse, mei wa't er twa dochters hat. Hja wenje yn 'e stêdekloft fan San Francisco, yn noardlik Kalifornje.
Wytsturtkjifstikelbaarch
Uterlike skaaimerken
De wytsturtkjifstikelbaarch is in grut kjifdier, dat trochinoar in totale lichemslingte hat fan sa'n 90 sm, en in gewicht fan 14½ kg. Hy is oerdutsen mei boarstelich brún hier, en hat op 'e rêch lange stikels, dy't op 'e sturt koarter en hol binne. De eagen en earen binne lyts, en de poaten binne breed mei lange klauwen, dy't bedoeld binne om mei te graven.
Hâlden en dragen
De wytsturtkjifstikelbaarch is in nachtdier, dat libbet yn ûndergrûnske hoalen en benammen foar 't ljocht komt om te foerazjearjen. Op it menu steane benammen plantaardige saken, lykas fruchten, nôt en plantewoartels, wat dit bist net botte populêr makket by lânbouwers. Fierders gnauje wytsturtkjifstikelbargen gauris op âlde bonken om, nei alle gedachten om't se ferlet hawwe fan kalsium. De wyfkes produsearje ien nêst fan 1-4 jongen it jier. Oer de libbensferwachting fan dit bist is net folle bekend.
Earnen
De earnen (Aquilinae) binne in ûnderfamylje fan rôffûgels út de famylje fan de haukeftigen (Accipitridae). De ûnderfamylje hat tsien skaaien mei 38 soarten. Net alle rôffûgels dy 't 'earn' yn 'e namme hawwe binne lea fan de ûnderfamylje fan de earnen. Sa binne de fiskearnen, de slange-earnen en de see-earnen eigen famyljes of ûnderfamyljes.
Alblas (rivier)
De Alblas is in rivierke yn de Nederlânske provinsje Súd-Hollân mei in lingte fan 10 kilometer.
Oat
Nammen yn oare talen
De nammen yn oare talen:
Nadab fan Israel
De oarsaak fan de fal fan kening Nadab leit neffens de Tenach yn it opstellen fan twa gouden keallen op de hillige plakken Bet-El en Dan bedoeld. Jerobeäm hie tidens syn regear dizze ôfgoaden oprjochtsje litten om se te ferearjen en offers te bringen. .
Utjouwerij Fryslân
Utjouwerij Fryslân wie in útjouwerij fan benammentlik Frysktalige boeken, dy't fêstige wie oan 'e Lytse Buorren yn Grou, en oprjochte waard troch ûndernimmer en wethâlder Thijs Terpstra (1916-2006). Dit bedriuw wie teminsten fanôf 1972 aktyf, en waard letter oernommen troch de Afûk, dy't de namme as in ymprint yn elts gefal noch oant 2009 hanthavene.
Carter Camp
Jonkheid en oplieding
Camp waard yn 1941 berne yn Pawnee, yn 'e Amerikaanske steat Oklahoma, as de trêde fan seis bern yn it gesin fan fakbûnaktivist Woodrow Camp en dy syn frou Jewell McDonald. Camp wie in etnyske Ponka, en wie lid fan 'e federaal erkende Ponka Stamme fan Oklahoma. Hy studearre yn 1959 ôf oan it Yndiaansk Kolleezje fan Haskell, tsjintwurdich de Yndiaanske Naasjes Universiteit fan Haskell, yn Lawrence, yn 'e steat Kansas.
Militêre tsjinst en gesin
Fan 1960 oant 1963 tsjinne Camp yn it Amerikaanske Leger, dêr't er it ta korporaal brocht. Hy wie stasjonearre yn West-Berlyn. Nei't er ôfswaaid wie, sette er him nei wenjen yn Los Angeles, dêr't er wurk fûn as elektrisiên yn in fabryk, en teffens aktyf wie as fakbûnsaktivist. Om dyselde snuorje hinne troude er mei Linda Carson, dy't libbenslang syn oarehelte bliuwe soe. Mei har krige er seis bern: Kenny, Jeremy, Victorio, Mazhonaposhe, Ahmbaska en Augustus.
Aktivisme foar de AIM
Foar syn oandiel yn 'e besetting fan Wounded Knee waard Camp feroardiele foar ûntfiering, ûnrjochtlike opsluting en mishanneling fan fjouwer ynspekteurs fan 'e posttsjinst, en brocht er twa oant trije jier yn it tichthûs troch. Neffens syn suster Casey Camp Horinkek wie der fan 'e oanklachten tsjin him neat wier, mar sinnige it de Amerikaanske oerheid net om him nei de fernederjende gong fan saken te Wounded Knee gewoan gean te litten. Camp waard yn 1973 keazen ta foarsitter fan 'e AIM, mar koarte tiid letter waard er tegearre mei Means út 'e organisaasje setten, fanwegen in kontroversjeel konflikt mei in oare AIM-lieder, Clyde Bellecourt.
Stifting foar Kristlik Fuortset Underwiis yn Súdwest-Fryslân
Skiednis
De hjoeddeiske stifting CVO ZWF ûntstie yn 1991 as de Feriening foar Kristlik Fuortset Underwiis yn Súdwest-Fryslân, út in ynformeel gearwurkingsferban tusken in stikmannich kristlike middelbere skoallen yn 'e Súdwesthoeke dat al sûnt de 1980-er jierren bestie. Omtrint 1990 waard it dúdlik dat de gearwurking yn fêstere foarmen getten wurde moast om 'e kwetsbere posysje fan lytsere skoallen te beskermjen, mei't de ûntjouwings op it mêd fan it ûnderwiisbelied almar fierder yn 'e rjochting fan skaalfergrutting giene. Sadwaande kamen de folgjende skoallen yn 1991 ûnder ien bestjoer: Dêrby waard tusken de beide skoallen yn Boalsert foarôfgeande oan 'e foarming fan 'e skoalferiening noch in bestjoerlike fúzje trochfierd, dy't resultearre yn it Gysbert Japicx Kolleezje.
Nije regeljouwing fan oerheidswegen omtrint minimumoantallen learlingen twongen yn 1994 lykwols in folsleine skoallefúzje ôf. Dêrby giene de LTS Snits, it W.G. Baarda Kolleezje en LHNO "De Opslach" op yn it Bogerman Kolleezje. Foar de MAVO's yn Koudum en Wommels, dy't 'njonkenfêstigings' fan it Bogerman waarden, gou itselde. Tagelyk waard de Dr. J.Th. de Visserschool yn Warkum hielendal opheft. Letter kaam ek de MAVO yn Balk by it Bogerman te hearren. Yn 1995 waard yn Boalsert it Marne Kolleezje foarme, wêrby't it Gysbert Japicx Kolleezje mei de Roomsk-Katolike Skoallemienskip "Titus Brandsma" fúzjearre ta in brede, ynterkonfesjonele skoalle.
List fan planetoïden 77201-77300
Dit is in list fan planetoïden 77201-77300.
Oostwold (Aldamt)
Oostwold (Eastwâld) is in doarp yn de gemeente Aldamt yn de provinsje Grinslân. It doarp hie yn 2019 1405 ynwenners. Oostwold is in beskerme doarpsgesicht.
Oostwold leit yn it Aldamt en lei oarspronklik oan de ouwer fan de Doalert. Bûten it doarp, oan de dyk nei Midwolda en yn de Oostwolderpolder steane steatlike pleatsen en yn it doarp wennen de lânwurklju. De tsjinstellings tusken de boeren en wurklju wien yn de omkriten tige grut. Yn Finsterwolde, dat flakby leit, late dy tsjinstelling ta in sterke posysje fan de Kommunistyske Partij. Yn Oostwold en Midwolda wiene en bleaune de lânwurklju lykwols strang protestantsk.
Gymnastykferiening CSC
Neist gymnastyk en turnjen is der gelegenheid foar freerunning en 50+ sport. De lessen en trenings binne yn Sporthal De Stuit. Yn 2016 ferhuze de klup fan de Evenemintenhal nei sporthal De Stuit. Dy hal waard doe omboud ta turnsintrum. Sa is der in ferhege poadium makke mei dêr efter in falkûle. Sa koe better oefene wurde op drege akrobatyske sprongen. De turnhal waard yn 2017 neamd nei earelid Marijke Buwalda. It klupblêd hat as namme Sportief. De klupkleuren binne swart en oranje. Yn de swarte gymnastykpakjes is de oranje flam út it ferieningslogo ferwurke.
Trechtingshausen
It plak hat 989 ynwenners (2021).
Joost Zwagerman
Wurkpaad
Zwagerman wie as auteur ferbûn oan twa universteiten; yn 1998 oan de Ryksuniversiteit Grins en yn 2003 oan de Universiteit Leien. Yn 2006 hold er de Frans Kellendonklêzing oan de Radboud Universiteit Nymwegen. Jannewaris 2008 krige Zwagerman de Gouden Ganzenveer, foar syn grutte fertsjinste foar it skreaune wurd yn Nederlân.
United States Marshals Service
Foech
De United States Marshals Service is de plysjetsjinst fan 'e Amerikaanske rjochterlike macht, en draacht ferantwurdlikheid foar de befeiliging fan rjochters, gerjochtsgebouwen en it fermogen fan 'e rjochterlike macht om effektyf syn plichten út te oefenjen. Yn it ferlingde dêrfan hat de USMS foech oer de beskerming fan tsjûgen fan wa't it libben bedrige wurdt fanwegen it tsjûgenis dat se ôflizze sille of ôflein hawwe. Sadwaande is de USMS de útfierende plysjetsjinst op it mêd fan it Amerikaanske tsjûgebeskermingsprogramma, wêrby't bedrige tsjûgen in oare identiteit oanmetten wurdt.
Distrikten
It Amerikaanske rjochterlike systeem ferdielt it lân yn 94 federale gerjochtlike distrikten, dy't allegear har eigen distriktsgerjochtshôf hawwe. Foar elts fan dy distrikten is der ien troch de presidint oanstelde en troch de Senaat yn syn funksje befêstige U.S. marshal, ien haadhelpmarshal (Chief Deputy U.S. Marshal) en ien tafersjochhawwend helpmarshal (Supervisory Deputy U.S. Marshal). Guon gruttere distrikten hawwe ek in assistinthaadhelpmarshal (Assistent Chief Deputy U.S. Marshal). Fierders binne der yn elts distrikt safolle helpmarshals (Deputy U.S. Marshals) en spesjale helpmarshals (Special Deputy U.S. Marshals) as ferlet fan is. Yn 2011 wiene der sadwaande 94 U.S. marshals en yn totaal 3.954 helpmarshals fan ferskate rangen.
U.S. marshals op it wite doek
Mei't it wurk fan 'e USMS him tige lient om ferfilme te wurden, binne der troch de jierren hinne in grut tal films makke dy't U.S. marshals yn 'e haadrol hawwe. Guon fan 'e bekendsten binne The Fugitive, út 1993, mei Harrison Ford en Tommy Lee Jones yn 'e haadrollen, it ferfolch dêrop U.S. Marshals, út 1998, mei Tommy Lee Jones en Wesley Snipes, en Eraser, út 1996, mei Arnold Schwarzenegger en Vanessa Williams.
Thijs Terpstra
Nei ferskate wiken fan slimme sykte ferstoar Terpstra op tongersdei 7 septimber 2006 yn it sikehûs te Ljouwert. Hy waard 90 jier âld.
UEFA Euro 2016
It Europeesk kampioenskip fuotbal 2016 waard fan 10 juny oant en mei 10 july 2016 yn Frankryk holden. It wie de tredde kear dat der in Europeesk kampioenskip fuotbal yn Frankryk holden waard, de earste kear wie yn 1960 en de twadde kear wie yn 1984. Titelferdigener fan it toernoai wie Spanje. Portegal wûn mei 1-0 de finale tsjin Frankryk.
Ingrid van Houten-Groeneveld
thumb|Dr. Ingrid van Houten-Groeneveld (2007) Ingrid van Houten-Groeneveld (Berlyn, 21 oktober 1921 – Oegstgeest, 30 maart 2015) wie in Nederlânske astronome.
Van Houten-Groeneveld die har wichtichste wurk út de Stjerrewacht Leien wei. Dêr bestudearre hja foto’s dy't Gehrels makke hie yn it Palomar-observatoarium by San Diego (Kalifornje) yn 'e ferwachting fan it finen fan nije planetoïden.
Loa
Nanchons
De loa binne yndield yn in grut tal nanchons (fan it Frânske nations, "naasjes"). De wichtichsten dêrfan binne de rada, petro, nago, kongo en guédé.
De rada of radha binne oer it algemien âlder, en in soad fan 'e geasten fan dy nanchon komme út it Afrikaanske Keninkryk Dahomey (no Benyn). It binne foar it meastepart wettergeasten, en in soad rada wurde dan ek tsjinne mei wetter. Harren tradisjonele kleur is wyt. Se wurde ek wol omskreaun as 'koel', yn 'e sin dat se folle minder agressyf binne as de petro. Bekende rada binne Legba, Loco, Ayizan, Damballa, Ayida-Weddo, Erzulie Fréda, La Sirène en Agwé.
Hiroshi Kiyotake
(12 novimber 1989) is in Japansk fuotballer, dy't spilet foar Cerezo Osaka. Earder spile foar Oita Trinita, Nürnberg, Hannover en Sevilla. spile ek yn it Japansk fuotbalalvetal. Hy die mei oan it Olympyske Simmerspullen 2012, it Confederations Cup 2013, it Wrâldkampioenskip 2014 en it Aziatysk kampioenskip 2015.
Tsjerke fan Oosterhesselen
Ynterieur
Yn de tsjerke steane twa hearebanken út de santjinde iuw. Dy banken hawwe, lykas de preekstoel, ek op in oar plak stien. Ien fan dy banken hearde by it laach Oldenbanning en de oare bank hearde by de bewenners fan bûtenpleats De Klencke. Op De Klencke binne noch sarken fan de tsjerke.
Lykklaad fan Turyn
Skiednis
De ierste ferwizings nei wat it Lykklaad fan Turyn wêze kinne soe, datearje út 1353 of 1357. De earste kear dat it klaad mei wissichheid yn in histoaryske boarne neamd wurdt, is yn 1390. Dat jiers skreau Pierre fan Arcis, de biskop fan Lirey, yn Frankryk, in rapport dat rjochte wie oan Klemens VII, dy't doe as tsjinpaus yn Avignon residearre. Yn dat dokumint stelde Arcis mei safolle wurden dat it Lykklaad fan Turyn (dat doe noch net sa hiet) in ferfalsking wie, en dat de ferfalsker skuld bekend hie. Ut oare histoaryske boarnen liket nei foarren te kommen dat der yn 1353 of 1357 in lykklaad mei dêrop de ôfbylding fan in krusigingsslachtoffer yn Lirey bestie, en yn it besit wie fan 'e ridder Godfryd fan Charny, dy't yn 1356 yn 'e Hûndertjierrige Oarloch sneuvele yn 'e Slach by Poitiers. Oer it rapport fan Arcis en it bestean fan in lykklaad yn Lirey is neitiid troch withoefolle histoarisy en oare auteurs spekulearre, mar der is fierders neat mei wissichheid oer bekend.
Yoichiro Kakitani
(3 jannewaris 1990) is in Japansk fuotballer, dy't spilet foar Cerezo Osaka. Earder spile foar Tokushima Vortis en Basel. spile ek yn it Japansk fuotbalalvetal. Hy die mei oan it Wrâldkampioenskip 2014.
Jordan Masterson
Jordan Masterson (Dunedin (Floarida), 9 april 1986) is in Amerikaansk akteur. Hy is benammen bekend wurden as skoansoan Ryan Vogelson yn 'e komeedzjesearje Last Man Standing.
Kick-Ass (film)
Plot
As Dave, nei't er oer in perioade fan ferskate moannen opbettere is, werom komt op syn middelbere skoalle, ûntdekt er dat dêr geroften geane dat er homo is. Dy wurde feroarsake troch it feit dat de ferpleechkundigen yn 'e ambulânse him it wetsuit fan 'e hûd knipt, en op syn eigen driuwend fersyk fuortsmiten hawwe, sadat er neaken yn it sikehûs oankaam. Fan gefolgen wol Katie Deauxma, it famke dêr't er al tiden smoarfereale op is, no freonskip mei him slute, om't se altyd al in homo-freon hawwe wollen hat. Dave is net botte gelokkich mei it misferstân, mar op oanrieden fan syn maten Marty en Todd spilet er it spultsje mei sadat er fan 'e kâns profitearje kin om tiid mei Katie troch te bringen.
D'Amico mient lykwols dat Kick-Ass dejinge is dy't him oanhâldend dwers sit, en jout opdracht om him op te spoaren, sadat er him fermoardzje litte kin. As er op 'e strjitte sels in akteur yn in Kick-Ass-kostúm tsjinkomt, mient er dat er syn pleachgeast fûn hat, en sjit er him eigenhandich dea. Syn argewaasje is grut as er neitiid fernimt dat it de wiere Kick-Ass hielendal net wie. D'Amico syn soan Chris riedt in oare taktyk oan: superhelden fertrouwen inkeld oare superhelden mei harren wiere identiteit, dat hy mjit himsels op kosten fan syn heit it alter ego Red Mist oan, nimt kontakt op mei Kick-Ass fia dy syn webside en slút sabeare freonskip mei him. It is de bedoeling dat Red Mist Kick-Ass meilokje sil nei in pakhûs fan D'Amico, dêr't in stik as tsien fan D'Amico syn trewanten harren opwachtsje om him te deadzjen. As se dêr arrivearje, treffe se D'Amico syn mannen lykwols dea en it pakhûs yn flammen oan. Red Mist wit noch de ferburgen kamera út it gebou te rêden dy't er dêr pleatst hie om 'e dea fan Kick-Ass op te nimmen, en as er de bylden oan syn heit sjen lit, docht bliken dat it Big Daddy is dy't de kriminelen fermoarde en it pakhûs yn 'e brân stutsen hat.
Hit-Girl wol no foar iens en foar altyd mei Frank D'Amico ôfweve, en Kick-Ass beslút, nei eefkes wifele te hawwen, om har te helpen. Hit-Girl kringt it haadkertier fan D'Amico binnen, dêr't se al syn mannen deadet dy't se tsjinkomt, foar't se op in stuit sûnder munysje yn it nau komt te sitten. De kriminelen, dy't tsjin dy tiid goed ôfleard hawwe om by har yn 'e buert te kommen, en dy't boppedat gjin inkeld risiko mear nimme wolle dat se harren oanfal oerlibje kin, helje in bazooka foar it ljocht om har mei op te blazen. Krekt op dat stuit ferskynt Kick-Ass bûten foar it rút fan flatgebou, mei in jetpack om en grutte masinegewearen mei rotearjende lopen op 'e skouders. Hy deadet dêrmei de oerbleaune kriminelen.
Ferskillen tusken film en strip
De film wykt frijwat ôf fan it stripboek dêr't er op basearre hjit te wêzen. It grutste ferskil is dat Dave en Katie yn 'e film in relaasje krije, wylst dat yn it stripboek net bart. Dêr wol se neat mear fan him witte nei't er opbychtet dat er gjin homo is. Striptekener Millar fûn dat Vaughn en Goldman der in "chickflick" fan makke hiene, troch mear de klam op emoasjes en karakterûntwikkeling te lizzen, en fral it personaazje fan Katie Deauxma folle sympatiker te meitsjen. Millar stelde yn in fraachpetear dat er begryp foar dy kar hie, om't in filmpublyk net akseptearre hawwe soe dat it neat waard tusken Dave en Katie, wylst in strippublyk dêr folle minder muoite mei hie. Oare ferskillen tusken film en stripboek binne dat yn 'e film fan it begjin ôf oan dúdlik is dat Red Mist in smjunt is (en yn it stripboek net), dat Red Mist yn 'e film delset wurdt as wat in stumper (en yn it stripboek net), en dat D'Amico yn 'e film earst mient dat Kick-Ass dejinge is dy't syn mannen ôfslachtet. Fierders is Big Daddy yn it stripboek in âld-boekhâlder, en net in âld-plysje, lykas yn 'e film. Ek de klimaks fan 'e film is hiel oars as yn it stripboek.